Judecătorul Cristi Danileţ, fost membru CSM, consideră că ultimele declaraţii ale liderului PSD, Liviu Dragnea, trebuie să intre în atenţia CSM şi a Inspecţiei Judiciare, fapt pentru care magistratul a sesizat, joi, cele două organisme.

"Azi am sesizat CSM și Inspecția Judiciară cu privire la cele semnalate de Liviu Dragnea in legătură cu influențarea unui judecător suprem", scrie magistratul Cristi Danileţ, pe contul său de Facebook.

Mai jos, postarea integrală a judecătorului Cristi Danileţ cu privire la motivele care au stat la baza acestui demers:

Dragnea, aseară: ”Este un ofițer ()... care este militar (...) și care mi-a zis că a participat la niște discuții cu anumiți șefi din niște instituții care spuneau că a fost aranjat un judecător din complet, dar se lucrează în continuare.”

Sunt două aspecte aici:

1. Primul aspect, grav: întâlnirea dintre Președintele Camerei Deputaților cu un ofițer activ al serviciilor de informații pentru a discuta de un caz privind mai multe persoane fizice aflat pe rolul instanței supreme. Aici ar trebui să intervină CSM pentru a atrage atenția asupra instituțiilor statului în legătură cu implicarea voluntară a unor ofițeri în discuții și analize despre justiție.

2. Al doilea aspect, mult mai grav: declarația cum că unul dintre judecătorii cauzei ar fi fost influențat în soluția sa. În aceste condiții, Inspecția Judiciară trebuie să se sesizeze: să îl audieze ca martor pe Liviu Dragnea pentru a indica numele ofițerului de informații, acesta din urmă să fie audiat ca martor pentru a indica numele celui care a făcut influența și asupra cui, iar judecătorul în cauză și restul membrilor din complet să fie audiați. Dacă totul a fost o minciună, trebuie ca CSM să iasă public să arate acest lucru, iar independența completului de judecată și reputația profesională a fiecărui membru al completului să fie apărate! Dacă cele relatate sunt reluate, să înceapă de urgență procedurile judiciare.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Citiţi şi: Primele mii de pensii care ar putea crește cu adevărat în guvernarea PSD-ALDE. Și o „bătaie de joc” cu repetiție la adresa CCR

Citiți și ”Culisele revocării lui Kovesi. Cum a căzut Iohannis în capcana întinsă de Dragnea”